Գյուստավ Լը Բոն

**Գյուստավ Լը Բոն** (Լե Բոն, , ), ֆրանսիացի հոգեբան, սոցիոլոգ, մարդաբան և պատմաբան։

## Կենսագրություն
Լը Բոնը ծնվել է Ֆրանսիայի Նոժան լը Ռոթրու քաղաքում։

Սովորել է բժշկություն, այնուհետև 1860-1880 թվականներին ճամփորդել է Եվրոպայում, Հյուսիսային Աֆրիկայում, Ասիայում։

Մահացել է Մարն-լա-Կոկետում։

## Լը Բոնի փիլիսոփայական գաղափարներ
Լը Բոնն առաջիններից մեկն էր, որ փորձել է տեսականորեն հիմնավորել «ամբոխների դարաշրջանի» հարձակումն ու դրա հետ կապել մշակույթի ընդհանուր անկումը։ Նա կարծում էր, որ մեծ ամբոխների կամային թերզարգացվածության և ցածր ինտելեկտուալ մակարդակի պատճառով նրանց կառավարում են անգիտակից բնազդները, տեղի է ունենում ապաանհատականացում, հատկապես այն ժամանակ, երբ մարդը հայտնվում է ամբոխի մեջ։ Այստեղ տեղի է ունենում ինտելեկտի մակարդակի նվազում, ընկնում է պատասխանատվությունը, ինքնուրույնությունը, քննադատական լինելը, անձը՝ որպես այդպիսին, անհետանում է։

Հայտնի է դարձել նրանով, որ փորձել է ցույց տալ այն ընդհանրությունը, որ առկա է իրերի վիճակի և ամբոխի հոգեբանության օրինաչափությունների միջև։ Ամերիկացի սոցիոլոգ Նեյլ Սմելզերը գրել է, որ «չնայած քննադատությանը՝ Լը Բոնի մտքերը հետաքրքրություն են ներկայացնում։ Նա կանխատեսել է ամբոխի կարևոր դերը մեր ժամանակներում», ինչպես նաև «բնութագրել է ամբոխի վրա ազդեցության մեթոդները, որոնք հետագայում կիրառել են Հիտլերի նման առաջնորդները, օրինակ՝ պարզեցված կարգախոսների օգտագործումը»։

1920-ական թվականներին Ստալինի անձնական քարտուղար Բորիս Բաժանովը, Մարիա Գլյասերի խոսքերով, գրել է, որ Լը Բոնի «Ամբոխի հոգեբանությունը» գիրքը Վլադիմիր Լենինի սեղանի գրքերից մեկն էր։

## Հիմնական աշխատանքներ
* «Արաբական քաղաքակրթության պատմություն» (1884)
* «Հնդկաստանի քաղաքակրթության պատմություն» (1887)
* «Ժամանակակից ձիավարություն» (1892)
* «Ժողովուրդների և ամբոխի հոգեբանություն»
** «Ժողովուրդների հոգեբանություն» (1894)
** «Ամբոխի հոգեբանություն» (1895)
* «Դաստիարակման հոգեբանություն» (1902)
* «Սոցիալիզմի հոգեբանություն» (1908)
* «Մատերիայի էվոլյուցիա» (1912)

«Ժողովուրդների հոգեբանություն» (*Les Lois Psychologiques de l'Évolution des Peuples* (1894)) գիրքը նվիրված է ռասայական տեսությանը, «Ամբոխի հոգեբանություն» (*La Psychologie des Foules* (1895)) գիրքը դարձել է զանգվածային գիտակցության մանիպուլյացիայի փիառ տեխնոլոգիաների և տեխնիկայի հիմքը։

## Տես նաև
* Հասարակագիտություն
* Հոգեբանություն
* Էթոլոգիա
* Ապաանհատականացում

## Ծանոթագրություններ

## Գրականություն
* 
* 
* *Лепетухин Н. В.* Теории расизма в общественно-политической жизни Западной Европы второй половины XIX - начала XX веков: Ж.-А. Гобино, Г. Лебон, Х.-С. Чемберлен. — Иваново: ПресСто, 2013. — 148 с. — .
* *Лепетухин Н. В.* Жизнь и «психологии» доктора Гюстава Лебона // Вопросы истории естествознания и техники. 2016. Т. 37. № 4. С. 751-779.

Կատեգորիա:Ֆրանսիացի սոցիոլոգներ
Կատեգորիա:Ֆրանսիացի հոգեբաններ
Կատեգորիա:Ֆրանսիացի մարդաբաններ
Կատեգորիա:Փարիզի համալսարանի շրջանավարտներ
Կատեգորիա:Ֆրանսիացի գրողներ
Կատեգորիա:Ֆրանսիացի պատմաբաններ
Կատեգորիա:Հոգեբանության պատմություն
Կատեգորիա:Ֆրանսիացի ֆիզիկոսներ
Կատեգորիա:Ֆրանսիացի հնագետներ
Կատեգորիա:Բժշկական գիտությունների դոկտորներ
Կատեգորիա:Ֆրանսալեզու գրողներ
Կատեգորիա:Պատվո լեգեոնի շքանշանի Մեծ խաչի ասպետներ
Կատեգորիա:Ֆրանսիացի բժիշկներ
Կատեգորիա:Ֆրանսիացի գյուտարարներ
Կատեգորիա:Ֆրանսիացի գիտնականներ
Կատեգորիա:Պատվո լեգեոնի շքանշանի ասպետներ